Majlis Belia Negeri Johor

Majlis Belia Negeri Johor (MBNJ)  ialah sebuah badan induk yang menaungi persatuan-persatuan belia di negeri Johor. Dengan DYAM Tunku Mahkota Ismail ibni Sultan Ibrahim selaku Penaung Diraja, Ia berperanan sebagai platform untuk menyuarakan aspirasi, pandangan, dan keperluan golongan belia di negeri Johor. MBNJ juga merupakan Majlis Belia Negeri yang pertama ditubuhkan dalam negara iaitu pada tahun 1947, kira kira 10 tahun sebelum kemerdekaan Malaysia. MBNJ merupakan badan gabungan Majlis Belia Malaysia

MBNJ juga bertindak dalam membantu persatuan belia di bawah naungannya dalam aspek pembangunan organisasi, program, dan aktiviti. Bertindak sebagai perantara antara golongan belia dengan kerajaan negeri, agensi, dan pihak berkepentingan lain untuk memastikan suara belia didengar dan diambil kira dalam proses pembangunan negeri. 

MBNJ juga membina pelbagai program yang berfokus kepada pembangunan kepimpinan, keusahawanan, pendidikan, dan kemahiran belia. Mendorong belia untuk terlibat secara aktif dalam pembangunan komuniti dan menyumbang kepada kesejahteraan masyarakat. Membantu belia menjadi lebih berdaya saing, berinovasi, dan bersedia menghadapi cabaran masa depan.

Majlis Belia Negeri Johor juga berfungsi sebagai rakan strategik kepada kerajaan negeri Johor dalam usaha memajukan belia sebagai aset penting pembangunan negeri. Ia dianggotai oleh pelbagai persatuan belia yang aktif di peringkat daerah dan negeri.



## Sejarah Penubuhan Majlis Belia Negeri Johor

Johor mencatat sejarah sebagai negeri pertama di Tanah Melayu yang lebih awal menubuhkan Majlis Belia sebelum penubuhan Majlis Belia Malaysia. Majlis ini ditubuhkan pada tahun 1947, ketika negara masih berada di bawah pemerintahan penjajah. Penubuhan ini dilakukan secara tergesa gesa bagi menyambut kunjungan wakil World Assembly of Youth (WAY), sebuah badan belia antarabangsa.

Majlis Belia Negeri Johor menjadi badan gabungan kepada WAY. Walaupun ditubuhkan semasa era penjajahan, organisasi ini tidak digunakan untuk kepentingan penjajah. Sebaliknya, ia berfungsi sebagai platform untuk memperkasakan belia di Johor.

Tan Sri Dato’ Haji Othman bin Mohd. Sa’at, yang ketika itu merupakan ahli jawatankuasa awal Majlis Belia Negeri Johor, memainkan peranan penting dalam pembentukan organisasi ini. Beliau kemudian menjadi Ketua Majlis Belia Negeri Johor, menunjukkan kesinambungan kepimpinannya dalam memperjuangkan kepentingan belia di negeri Johor.

Penubuhan Majlis Belia Negeri Johor menjadi perintis kepada pembentukan organisasi belia lain di seluruh negara. Ia menunjukkan komitmen negeri Johor dalam memimpin gerakan belia, bukan sahaja di peringkat tempatan tetapi juga dalam kerjasama dengan badan antarabangsa.

Kesimpulannya, penubuhan Majlis Belia Negeri Johor pada tahun 1947 menjadi satu pencapaian penting dalam sejarah gerakan belia di Malaysia. Ia bukan sahaja memperkukuhkan kedudukan belia di Johor tetapi juga menjadi contoh kepada negeri-negeri lain dalam membangunkan organisasi belia yang berdaya saing.

## Barisan Kepimpinan Majlis Belia Negeri Johor Sesi 2024-2026
Melalui Mesyuarat Agung Dwitahunan Majlis Belia Negeri Johor ke-33 yang telah diadakan pada 11 Ogos 2024 bertempat di Iskandar Puteri, Johor, saudara Mohammad Alif bin A Rahim telah dilantik selaku Presiden dan saudara Mohd Faiz bin Mohamad telah dilantik selaku Timbalan Presiden.

Berikut adalah senarai barisan kepimpinan Majlis Belia Negeri Johor bagi sesi 2024-2026

### Penaung Diraja
Duli Yang Amat Mulia Pemangku Sultan Johor Tunku Mahkota Ismail ibni Sultan Ibrahim

### Kepimpinan Pegawai
Presiden : Mohammad Alif bin Dato A Rahim

Timbalan Presiden: Mohd Faiz bin Mohamad

Naib Presiden 1: Azhar bin Dato' Zainal Abidin

Naib Presiden 2: Mohd Hail bin Sulaiman

Naib Presiden 3: Nor Mohammad Shawaludin bin Abdul Malik

Naib Presiden 4: Araahvindran a/l Ganesan

Naib Presiden 5 (Remaja): Saufi Adli bin Dato' Adam

Naib Presiden 6 (Wanita): Nor Hayati binti Muharram

Setiausaha Kehormat: Muhammad Mustaqim bin Hassan

Penolong Setiausaha: Khairul bin Jang

Bendahari Kehormat: Hafizul Syazwan bin Abdul Hadi

Penolong Bendahari: Nurul Farhana binti Simin

Ketua Penerangan: Mohamad Riezman bin Rosli

### Kepimpinan Exco

1. Mohamad Hafiz bin Tumin

2. Azanezuan bin Abu

3. Imran Shafin bin Mohd Saibani

4. Muhammad Syafiq bin Mohd Don

5. Mohd Syahrul Ikhmal bin Abu Othman

6. Ainul Ashikin binti Helmy

7. Fariq Zulhilmi bin Norazhar

## Tokoh Ternama Mantan Kepimpinan Majlis Belia Negeri Johor

1. YB Datuk Seri Mohamed Khaled bin Nordin, Ahli Parlimen Kota Tinggi, Menteri Pertahanan Malaysia

2. Tan Sri Dato' Othman bin Mohamed Saat, Menteri Besar Johor ke-11

3. YB Tuan Haji Manndzri bin Haji Nasib, Ahli Parlimen Tenggara, Pengerusi RISDA

4. YB Tuan Aznan bin Tamin, Pengerusi Jawatankuasa Pendidikan dan Penerangan Johor, ADUN Tanjung Surat

5. YB Tuan Haji Mohd Fared bin Mohd Khalid,  Pengerusi Jawatankuasa Hal Ehwal Agama Islam Negeri Johor, ADUN Semerah

6. YB Tuan Ling Tian Soon, Pengerusi Jawatankuasa Kesihatan dan Alam Sekitar Negeri Johor, ADUN Yong Peng

7. Datuk Ayub bin Rahmat, Ahli Majlis Mesyuarat Kerajaan Negeri Johor, ADUN Kemelah, Presiden Persatuan Angkat Berat Malaysia

8. YB Anuar bin Manap, Ahli Parlimen Sekijang, ADUN Pemanis